പൊലീസ് നേതൃത്വത്തില് നടന്ന കുടിയിറക്കല് കടുത്ത മനുഷ്യാവകാശ ലംഘനമെന്ന് അസം മനുഷ്യാവകാശ കമീഷന് അസമില് പൊലീസിന്റെ നേതൃത്വത്തില് നടന്ന കുടിയിറക്കല് നടപടി കടുത്ത മനുഷ്യാവകാശ ലംഘനമെന്ന് അസം മനുഷ്യാവകാശ കമീഷന്. സംഭവം അന്വേഷിക്കാന് മൂന്നാഴ്ചക്കകം പ്രത്യേക കമീഷനെ നിയമിക്കണമെന്നും സംസ്ഥാന സര്ക്കാറിനോട് കമീഷന് നിര്ദേശിച്ചു. പൊലീസ് വെടിവെപ്പില് സ്വമേധയാ കേസെടുക്കണമെന്നാവശ്യപ്പെട്ട് പ്രതിപക്ഷ നേതാവ് ദേവബ്രത സൈക്കിയ നല്കിയ പരാതിയില് മൊഴി രേഖപ്പെടുത്തിയ ശേഷമാണ് പൊലീസ് നടപടി മനുഷ്യാവകാശ ലംഘനവും യു.എന് മാര്ഗനിര്ദേശ ലംഘനവുമാണെന്ന് കമീഷന് നിരീക്ഷിച്ചത്. സിപജ്ഹര് നഗരത്തില് മാത്രം 1000 കുടുംബങ്ങള്ക്ക് വീടു നഷ്ടപ്പെട്ടെന്ന് വ്യക്തമായതായി കമീഷന് അറിയിച്ചു. വിഷയത്തില് അന്വേഷണ കമീഷനെ നിയമിക്കണമെന്ന് ആഭ്യന്തര മന്ത്രാലയത്തോട് കമീഷന് നിര്ദേശിച്ചു. ഇതിനായി പ്രിന്സിപ്പല് സെക്രട്ടറി, ആഭ്യന്തര, രാഷ്ട്രയകാര്യ മന്ത്രാലയം എന്നിവര്ക്ക് കത്തയക്കണമെന്ന് രജിസ്ട്രിക്കും നിര്ദേശം നല്കിയതായി കമീഷന് വ്യക്തമാക്കി.സംഭവത്തിന് ശേഷം സര്ക്കാര് വാഗ്ദാനം ചെയ്ത ഭൂമി കാലതാമസം കൂടാതെ ഇരകള്ക്ക് നല്കണമെന്ന് ആള് അസം ന്യൂനപക്ഷ വിദ്യാര്ഥി യൂനിയന് ആവശ്യപ്പെട്ടത്. കഴിഞ്ഞ മാസം 23ന് ആണ് കുടിയിറക്കാന് എത്തിയ പൊലീസ് പ്രദേശവാസികള്ക്ക് നേരെ വെടിയുതിര്ക്കുകയും രണ്ടു പേര് മരിക്കുകയും ചെയ്തത്.